Трапатони је био селектор репрезентације Републике Ирске. Водио је ову репрезентацију успешно кроз квалификације за Европско првенство 2012, али и кроз квалификације за СП 2010. када је Ирска избачена од стране Француске након инцидента са играњем руком. Водио је репрезентацију Италије до Светског првенства 2002. на којем их је контроверзно избацила Јужна Кореја, и на ЕП 2004. када је Италија опет контроверзно избачена због нерешене утакмице између Данске и Шведске. Такође је водио Јувентус кроз европска такмичења и једини је тренер који је освојио сва УЕФА-ина клупска такмичења (КЕШ, Куп победника купова, Куп УЕФА, Суперкуп) и Интерконтинентални куп.